Source: http://docplayer.hu/7934365-Tizennegyedik-jegyzokonyv-az-emberi-jogok-es-az-alapveto-szabadsagok-vedelmerol-szolo-egyezmenyhez-az-egyezmeny-ellenorzo-rendszerenek-modositasarol.html
Timestamp: 2018-04-23 02:24:27
Document Index: 33388928

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

TIZENNEGYEDIK JEGYZÕKÖNYV AZ EMBERI JOGOK ÉS AZ ALAPVETÕ SZABADSÁGOK VÉDELMÉRÕL SZÓLÓ EGYEZMÉNYHEZ, AZ EGYEZMÉNY ELLENÕRZÕ RENDSZERÉNEK MÓDOSÍTÁSÁRÓL - PDF
Download "TIZENNEGYEDIK JEGYZÕKÖNYV AZ EMBERI JOGOK ÉS AZ ALAPVETÕ SZABADSÁGOK VÉDELMÉRÕL SZÓLÓ EGYEZMÉNYHEZ, AZ EGYEZMÉNY ELLENÕRZÕ RENDSZERÉNEK MÓDOSÍTÁSÁRÓL"
1 TIZENNEGYEDIK JEGYZÕKÖNYV AZ EMBERI JOGOK ÉS AZ ALAPVETÕ SZABADSÁGOK VÉDELMÉRÕL SZÓLÓ EGYEZMÉNYHEZ, AZ EGYEZMÉNY ELLENÕRZÕ RENDSZERÉNEK MÓDOSÍTÁSÁRÓL Preambulum Az Európa Tanács tagállamai, az emberi jogok és az alapvetõ szabadságok védelmérõl, Rómában, november 4. napján kelt egyezmény (a továbbiakban: Egyezmény) e jegyzõkönyvének aláírói, tekintettel a november 3. és 4. napján Rómában az emberi jogokról tartott Európai Miniszteri Konferencián elfogadott 1. számú határozatra és nyilatkozatra, tekintettel a Miniszteri Bizottságnak a november 8-án, november 7-én és május 15-én, a 109., 111., illetve 112. ülésén elfogadott nyilatkozataira, tekintettel az Európa Tanács Parlamenti Közgyûlésének április 28-án elfogadott 251 (2004) sz. véleményére, figyelemmel arra, hogy az Egyezmény egyes rendelkezéseit sürgõsen módosítani kell annak érdekében, hogy az ellenõrzõ rendszer hatékonysága hosszú távon megmaradjon és javuljon, fõként az Emberi Jogok Európai Bíróságának és az Európa Tanács Miniszteri Bizottságának folyamatosan növekvõ munkaterhe fényében, figyelemmel különösen arra, hogy biztosítani kell azt, hogy a Bíróság továbbra is kiemelkedõ szerepet játszhasson az emberi jogok védelme terén Európában, a következõkben állapodtak meg: 1. Cikk Az Egyezmény 22. Cikkének 2. bekezdése törlésre kerül. 2. Cikk Az Egyezmény 23. Cikke az alábbiakra változik: 23. Cikk A hivatalviselés ideje és az elmozdítás 1. A bírákat kilencéves idõszakra választják. Nem választhatók újra. 2. A bírák hivatalviselési ideje 70. életévük betöltésekor lejár. 3. A bírák utódjuk hivatalba lépéséig viselik tisztségüket. Továbbra is eljárnak azonban a már folyamatban levõ ügyeikben. 4. Bírót csak a többi bíró arra vonatkozó kétharmados többséggel hozott határozatával lehet hivatalából elmozdítani, hogy többé már nem felel meg az elõírt feltételeknek. 3. Cikk Az Egyezmény 24. Cikke törlésre kerül. 4. Cikk Az Egyezmény 25. Cikke a 24. Cikk lesz és szövege az alábbiakra változik: 24. Cikk A Bíróság Hivatala és az elõadók
2 1. A Bíróság Hivatallal rendelkezik, melynek feladatait és szervezetét a Bíróság eljárási szabályzatában kell megállapítani. 2. Amikor a Bíróság egyesbíróként jár el, akkor elõadók segítik, akik feladataikat a Bíróság elnökének alárendelten látják el. Az elõadók a Bíróság Hivatalához tartoznak. 5. Cikk Az Egyezmény 26. Cikke a 25. Cikk ( A teljes ülés ) lesz és szövege az alábbiak szerint módosul: 1. A d) bekezdés végén a vesszõ helyére pontosvesszõ kerül és az és szó törlendõ. 2. Az e) bekezdés végén a pont helyére pontosvesszõ kerül. 3. Egy új, f) bekezdés kerül beiktatásra az alábbi szöveggel: f) elõterjeszti a 26. Cikk 2. bekezdése szerinti kéréseket. 6. Cikk Az Egyezmény 27. Cikke a 26. Cikk lesz és szövege az alábbiakra változik: 26. Cikk Egyesbíró, tanácsok, Kamarák és Nagykamara 1. Az elé terjesztett ügyekben a Bíróság egyesbíróként, háromtagú bírói tanácsokban, hét bíróból álló Kamarákban vagy tizenhét bíróból álló Nagykamarában jár el. A Bíróság Kamarái meghatározott idõtartamra tanácsokat hoznak létre. 2. A Bíróság teljes ülésének kérésére a Miniszteri Bizottság egyhangú határozattal, meghatározott idõtartamra, öt fõre csökkentheti a Kamarák tagjainak számát. 3. Az egyesbíróként eljáró bíró nem vizsgálhat olyan kérelmet, amit azon Magas Szerzõdõ Fél ellen terjesztettek elõ, amely tekintetében õt megválasztották. 4. Hivatalból tagja a Kamarának és a Nagykamarának a félként érintett Magas Szerzõdõ Fél tekintetében választott bíró. Ha nincs ilyen, vagy ha a bíró az eljárásban akadályoztatva van, akkor az a személy jár el bírói minõségben, akit a Bíróság elnöke az érintett Szerzõdõ Fél által elõzetesen elõterjesztett listáról kiválaszt. 5. A Nagykamara tagjai, továbbá a Bíróság elnöke és alelnökei, a Kamarák elnökei és a Bíróság eljárási szabályzatának megfelelõen választott más bírák. A 43. Cikk alapján a Nagykamara elé utalt ügyben nem járhat el a Nagykamarában az ítéletet hozó Kamara bírája, kivéve annak elnökét és az érintett Magas Szerzõdõ Fél tekintetében eljárt bírót. 7. Cikk Az új 26. Cikk után egy új 27. Cikk kerül beiktatásra az Egyezménybe az alábbi szöveggel: 27. Cikk Az egyesbírák hatásköre 1. Az egyesbíró elfogadhatatlanná nyilváníthatja vagy törölheti a Bíróság ügylajstromából a 34. Cikk alapján elõterjesztett kérelmet, ha az ilyen határozat további vizsgálat nélkül meghozható. 2. A határozat végleges. 3. Ha az egyesbíró nem nyilvánítja a kérelmet elfogadhatatlannak vagy nem törli az ügylajstromból,
3 akkor további vizsgálat céljából megküldi valamelyik tanácsnak vagy Kamarának. 8. Cikk Az Egyezmény 28. Cikke az alábbiakra változik: 28. Cikk A tanácsok hatásköre 1. A 34. Cikk alapján elõterjesztett kérelmet a tanács egyhangú szavazattal a) elfogadhatatlannak nyilváníthatja vagy törölheti az ügylajstromból, ha az ilyen határozat további vizsgálat nélkül meghozható; vagy b) elfogadhatóvá nyilváníthatja, és egyúttal ítéletet hozhat az ügy érdemérõl, ha az ügyben felmerült, az Egyezmény vagy az ahhoz kapcsolódó jegyzõkönyvek értelmezését és alkalmazását érintõ kérdéssel kapcsolatban a Bíróság jól megalapozott esetjoga rendelkezésre áll. 2. Az 1. bekezdés szerinti határozatok és ítéletek véglegesek. 3. Ha a félként érintett Magas Szerzõdõ Fél tekintetében választott bíró nem tagja a tanácsnak, akkor figyelembe véve minden releváns tényezõt, beleértve azt is, hogy a Szerzõdõ Fél kifogásolta-e az 1. bekezdés b) pontja alatti eljárás alkalmazását a tanács az eljárás bármely szakaszában felhívhatja azt a bírót, hogy a tanács valamelyik tagjának helyébe lépjen. 9. Cikk Az Egyezmény 29. Cikke az alábbiak szerint módosul: 1. Az 1. bekezdés szövege a következõre változik: Ha a 27. vagy a 28. Cikk alapján nem hoztak határozatot, vagy ha a 28. Cikk alapján nem hoztak ítéletet, akkor az egyik Kamara hoz határozatot a 34. Cikk alapján benyújtott egyéni kérelmek elfogadhatóságáról és érdemérõl. Az elfogadhatóság tekintetében külön határozat hozható. 2. A 2. bekezdés vége egy új mondattal egészül ki az alábbi szöveggel: Az elfogadhatóság tekintetében a Bíróság külön határozatot hoz, hacsak rendkívüli esetekben másképpen nem dönt. 3. A 3. bekezdés törlésre kerül. 10. Cikk Az Egyezmény 31. Cikke az alábbiak szerint módosul: 1. Az a) bekezdés végén az és szó törlésre kerül. 2. A b) bekezdésbõl c) bekezdés lesz és egy új b) bekezdés kerül beiktatásra az alábbi szöveggel: b) határozatot hoz azokban a kérdésekben, amelyeket a Miniszteri Bizottság a 46. Cikk 4. bekezdése alapján a Bíróság elé terjeszt; és. 11. Cikk Az Egyezmény 32. Cikke az alábbiak szerint módosul: Az 1. bekezdés végén a 34. szám után egy vesszõ, és a 46. szám iktatódik be. 12. Cikk Az Egyezmény 35. Cikkének 3. bekezdése az alábbiakra változik: 3. A Bíróság a 34. Cikk alapján elõterjesztett egyéni
4 kérelmet elfogadhatatlannak nyilvánítja, amennyiben úgy találja, hogy a) a kérelem az Egyezmény és az ahhoz kapcsolódó jegyzõkönyvek rendelkezéseivel összeegyeztet85 hetetlen, nyilvánvalóan alaptalan vagy a kérelmezési joggal való visszaélésnek minõsül; vagy b) a kérelmezõ nem szenvedett jelentõs hátrányt, kivéve, ha az Egyezményben és az ahhoz kapcsolódó jegyzõkönyvekben meghatározott emberi jogok tiszteletben tartása a kérelem érdemének vizsgálatát teszi szükségessé, és azzal a feltétellel, hogy ezen az alapon egyetlen ügy sem utasítható el, amelyet hazai bíróság nem vizsgált meg megfelelõen. 13. Cikk Az Egyezmény 36. Cikkének végére egy új 3. bekezdés kerül az alábbi szöveggel: 3. Az Európa Tanács Emberi Jogi Biztosa a Kamara és a Nagykamara elõtt folyamatban lévõ minden ügyben írásos észrevételeket tehet, és részt vehet a tárgyalásokon. 14. Cikk Az Egyezmény 38. Cikke az alábbiakra változik: 38. Cikk Az ügy vizsgálata A Bíróság a felek képviselõivel megvizsgálja az ügyet, illetve szükség esetén tényfeltárást végez, amelynek ha86 tékony lefolytatása érdekében az érintett Magas Szerzõdõ Felek minden szükséges segítséget megadnak. 15. Cikk Az Egyezmény 39. Cikke az alábbiakra változik: 39. Cikk Békés rendezés 1. A Bíróság az eljárás bármely szakaszában az érdekelt felek rendelkezésére állhat abból a célból, hogy az ügynek az Egyezményben és az ahhoz kapcsolódó jegyzõkönyvekben meghatározott emberi jogok tiszteletben tartása alapján történõ békés rendezését biztosítsa. 2. Az 1. bekezdés szerinti eljárás bizalmas. 3. Békés rendezés elérése esetén a Bíróság a tények és az elért megoldás rövid ismertetésére szorítkozó határozattal törli az ügyet a lajstromából. 4. Ezt a határozatot továbbítani kell a Miniszteri Bizottsághoz, amely ellenõrzi a békés rendezéssel kapcsolatos határozatban foglalt feltételek végrehajtását. 16. Cikk Az Egyezmény 46. Cikke az alábbiakra változik: 46. Cikk Az ítéletek kötelezõ ereje és végrehajtása 1. A Magas Szerzõdõ Felek vállalják, hogy magukra nézve kötelezõnek tekintik a Bíróság végleges ítéletét minden ügyben, amelyben félként szerepelnek. 2. A Bíróság végleges ítéletét el kell juttatni a Miniszteri Bizottsághoz, amely ellenõrzi annak végrehajtását. 3. Amennyiben a Miniszteri Bizottság úgy találja, hogy egy végleges ítélet végrehajtásának ellenõrzését az ítélettel kapcsolatos értelmezési probléma akadályozza, akkor az ügyet a Bíróság elé terjesztheti, hogy az döntsön az értelmezési kérdésrõl. A
5 Bíróság megkeresésére vonatkozó határozat meghozatalához a Bizottságban részvételre jogosult képviselõk kétharmados többségi szavazata szükséges. 4. Amennyiben a Miniszteri Bizottság úgy találja, hogy valamely Magas Szerzõdõ Fél megtagadja a végleges ítélet végrehajtását egy olyan ügyben, amelyben félként szerepel, akkor ezen Szerzõdõ Fél formális értesítését és a Bizottságban részvételre jogosult képviselõk kétharmados többségi szavazatával elfogadott határozatának a meghozatalát követõen a Bizottság a Bíróságtól kérheti annak a kérdésnek az eldöntését, hogy ez a Szerzõdõ Fél elmulasztotta-e az 1. bekezdés alapján õt terhelõ kötelezettség teljesítését. 5. Amennyiben a Bíróság megállapítja az 1. bekezdés megsértését, akkor az ügyet a meghozandó intézkedések megfontolása céljából megküldi a Miniszteri Bizottságnak. Amennyiben a Bíróság nem állapítja meg az 1. bekezdés megsértését, akkor az ügyet a Miniszteri Bizottság elé terjeszti, amely lezárja az ügy vizsgálatát. 17. Cikk Az Egyezmény 59. Cikke az alábbiak szerint módosul: 1. Egy új 2. bekezdés kerül beiktatásra az alábbi szöveggel: 2. Az Európai Unió csatlakozhat ehhez az Egyezményhez. 2. A 2., 3. és 4. bekezdés a 3., 4., illetve 5. bekezdéssé válik. Záró és átmeneti rendelkezések 18. Cikk 1. Ez a jegyzõkönyv az Európa Tanács azon tagállamai részére áll nyitva aláírásra, amelyek az Egyezményt aláírták. Ezen államok kötelezettségvállalásukat az alábbi módok egyikén juttathatják kifejezésre: a) megerõsítés, elfogadás vagy jóváhagyás fenntartása nélküli aláírás; vagy b) megerõsítés, elfogadás vagy jóváhagyás fenntartásával történõ aláírás, amelyet megerõsítés, elfogadás vagy jóváhagyás követ. 2. A megerõsítõ, elfogadó vagy jóváhagyó okiratot az Európa Tanács fõtitkáránál kell letétbe helyezni. 19. Cikk Ez a jegyzõkönyv az azon idõpontot követõ három hónapos idõszak lejárta utáni hónap elsõ napján lép hatályba, amikor az Egyezményben részes valamennyi Szerzõdõ Fél kifejezte kötelezettségvállalását a 18. Cikk rendelkezéseinek megfelelõen. 20. Cikk 1. E jegyzõkönyv hatálybalépésének az idõpontjától kezdve a jegyzõkönyv rendelkezéseit a Bíróság elõtt folyamatban lévõ minden kérelemre és minden olyan ítéletre alkalmazni kell, amelynek végrehajtását a Miniszteri Bizottság ellenõrzi. 2. Az e jegyzõkönyv 12. Cikke által a 35. Cikk 3. bekezdésének b) pontjaként beiktatott új elfogadhatósági kritérium nem alkalmazható a jegyzõkönyv hatálybalépését megelõzõen elfogadhatóvá
6 nyilvánított kérelmek tekintetében. A jegyzõkönyv hatálybalépését követõ két évben az új elfogadhatósági kritériumot csak a Bíróság Kamarái és Nagykamarája alkalmazhatja. 21. Cikk Azon bírák hivatalviselési ideje, akik e jegyzõkönyv hatálybalépésének idõpontjában elsõ hivatali idejüket töltik, ipso jure meghosszabbodik olyan módon, hogy az összességében kilenc évet tegyen ki. A többi bíró kitölti hivatali idejét, amely ipso jure két évvel meghosszabbodik. 22. Cikk Az Európa Tanács fõtitkára értesíti az Európa Tanács tagállamait a) minden aláírásról; b) minden megerõsítõ, elfogadó vagy jóváhagyó okirat letétbe helyezésérõl; c) e jegyzõkönyv 19. Cikknek megfelelõen történt hatálybalépésének az idõpontjáról; és d) az e jegyzõkönyvre vonatkozó bármely más cselekményrõl, értesítésrõl vagy közlésrõl. Minek hiteléül a kellõképpen meghatalmazott alulírottak aláírták ezt a jegyzõkönyvet. Készült Strasbourgban, május 13-án, angol és francia nyelven, mindkét nyelvû szöveg egyaránt hiteles; egyetlen példányban, melyet az Európa Tanács levéltárában kell elhelyezni. Az Európa Tanács fõtitkára az Európa Tanács valamennyi tagállama részére hiteles másolatot küld.